小熊維尼

小熊維尼係隻卡通熊仔，1925年12月24號首次面世，以聖誕故事形式喺倫敦《新聞晚報》刊出；第一本《小熊維尼》故事書係喺1926年10月出版。小熊維尼係艾倫·亞歷山大·米恩為佢個仔創作嘅一隻熊造型卡通形象；而古典維尼就係謝培德所畫。

1966年畀迪士尼買咗版權，做咗佢旗下嘅卡通角色。1960至1970年代重有蘇聯電影版。

角色
小熊維尼
主角，公，主要食蜂蜜，蜂蜜吃嗮之後成日即刻走去兔子屋企要蜂蜜；雖然成日因為腦袋細而畀咗錯誤解決辦法，但對朋友好講義氣。
佢屋企門上寫咗「MR. SANDERZ」。
迪士尼版嘅形象係多咗件紅色上衫。
跳跳虎
公，一隻鍾意彈跳嘅老虎，成日會用彈簧尾周圍跳來跳去，因此成日會有小破壞。
豬仔
公，一隻粉紅色豬仔，身型細，亦特別細膽。
咿唷
公，一隻成日都好憂鬱嘅驢仔，住喺山頂上只係用幾嚿木頭起嘅「屋」裏面。成日愁眉苦面，自怨自艾，又因為條頸伸唔到直，令佢睇落冇啲心機；不過有維尼同好朋友為佢帶來歡樂，因此佢會默默喺朋友身邊守護住。特徵係條尾成日會甩尾。
兔子
公，一隻鍾意園藝嘅兔仔，屋企門前有一大片菜園。
袋鼠媽媽
乸，小荳嘅媽媽。
小荳
一隻六歲嘅小袋鼠公，袋鼠媽媽個仔，性格活潑開朗，同跳跳虎好好，亦鍾意同大班朋友一齊玩拋樹枝大賽。
貓頭鷹
公，成日會扮演解決問題嘅智者，但同維尼一樣成日提供錯誤解答。
克里斯多福．羅賓
根據米恩個仔克里斯多福·羅賓·米恩創造嘅男仔角色，係維尼嘅主要人類朋友，成日會親暱噉對維尼講「Silly old bear」。

文化

中國大陸審查

2017年，中國大陸網上熱傳話小熊維尼個神態同中共總書記習近平好似，搞到中國共產黨當局將「小熊維尼」列做敏感詞唔畀網民再提。到2018年，美國製作嘅合家歡電影《維尼與我》亦被禁止喺中國大陸上畫。2019年，《衰仔樂園》以小熊維尼嘅造型諷刺中國大陸，因而俾中共封殺。

虛構角色